b'\n_START_ARTICLE_\nAfricana\n_START_SECTION_\nLansarea\n_START_PARAGRAPH_\nPentru prima dat\xc4\x83, single-ul este anun\xc8\x9bat prin intermediul contului oficial de Facebook al artistei, pe 3 septembrie c\xc3\xa2nd este \xc8\x99i \xc3\xaenc\xc4\x83rcat\xc4\x83 o variant\xc4\x83 audio pe contul personal de YouTube al Deliei. Dup\xc4\x83 dou\xc4\x83 zile, piesa ajunge \xc8\x99i pe iTunes. La mai bine de dou\xc4\x83 s\xc4\x83pt\xc4\x83m\xc3\xa2ni de la apari\xc8\x9bia pe YouTube, varianta audio ajunge \xc8\x99i pe contul Cat Music. Videoclipul este anun\xc8\x9bat printr-o serie de poze postate pe Facebook, dar \xc8\x99i printr-un teaser ce apare pe 10 octombrie at\xc3\xa2t pe Facebook c\xc3\xa2t \xc8\x99i pe YouTube. Lansarea oficial\xc4\x83 a videoclipului are loc pe 17 octombrie.\n_START_SECTION_\nVideoclip\n_START_PARAGRAPH_\nVideoclipul single-ului \xe2\x80\x9eAfricana\xe2\x80\x9d este cel care \xc3\xaencheie seria de produc\xc8\x9bii filmate \xc8\x99i regizate chiar de artist\xc4\x83, ultimele dou\xc4\x83, Wuella Wuella \xc8\x99i Omadeo sunt create pe aceea\xc8\x99i idee. Film\xc4\x83rile au avut loc \xc3\xaen timpul lunii de miere a Deliei. Videoclipul prezint\xc4\x83 loca\xc8\x9bii de pe continentul african, mai exact din Etiopia. Pentru a ob\xc8\x9bine un look c\xc3\xa2t mai apropiat de cel afro, artista a fost ajutat\xc4\x83 chiar de membri ai tribului Mursi. Videoclipul a fost \xc3\xaenc\xc4\x83rcat pe contul personal de YouTube al Deliei pe 17 octombrie, iar a doua zi, pe 18 octombrie apare \xc8\x99i pe contul oficial al casei de discuri Cat Music.'